Document ID: 32006D0931

KOMISIJAS LĒMUMS
(2006. gada 14. decembris),
ar ko groza Lēmumu 2006/698/EK attiecībā uz tā piemērošanas laika pagarināšanu
(izziņots ar dokumenta numuru K(2006) 5783)
(Dokuments attiecas uz EEZ)
(2006/931/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunktu,
tā kā:
(1)
Komisijas 2006. gada 16. oktobra Lēmuma 2006/698/EK par ārkārtas pasākumiem attiecībā uz zvejniecības produktiem, kas ievesti no Brazīlijas un paredzēti lietošanai cilvēku uzturā (2), darbības termiņš beidzas 2006. gada 31. decembrī.
(2)
Brazīlijas iestādes pēdējā laikā ir veikušas pasākumus, lai novērstu trūkumus, kurus Kopienas inspektori atklājuši higiēnas jomā zvejniecības produkcijas apstrādē.
(3)
Tomēr, lai pārbaudītu šo pasākumu īstenošanu, Kopienas inspektoriem Brazīlijā jāveic papildu pārbaude.
(4)
Lai aizsargātu patērētāju veselību, Lēmumā 2006/698/EK paredzētie pasākumi jāveic tik ilgi, līdz tiks apstiprināts, ka ar Brazīlijas iestāžu veikto pasākumu palīdzību atklātie trūkumi ir novērsti.
(5)
Tādēļ Lēmums 2006/698/EK ir attiecīgi jāgroza.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/698/EK 6. pantā datumu “2006. gada 31. decembris” aizstāj ar datumu “2007. gada 30. jūnijs”.
2. pants
Šis lēmums ir adresēts dalībvalstīm.
Briselē, 2006. gada 14. decembrī

Labels: 0
3
18
6